Romain Gary (1961)
Romain Gary
**Romain Gary** (8.5. 1914 – 2.12. 1980) bio je francuski romanopisac, filmski režiser, vojni pilot u drugom svjetskom ratu pilot i diplomat.

Biografija
----------

Rodio se kao **Roman Kacew** (jidiš: , ruski: ), i odrastao u Vilni (danas Vilnius), a kasnije u Varšavi kao dijete židovske porodice. Godine 1925. otac Arieh-Leib Kacew je napustio njihovu porodice radi druge žene. Garyja je otada odgajala majka Nina Owczinski. U dobi od četrnaest godina su se preselili u Nicu u Francuskoj. Gary je kasnije opisivao različite verzije svog porijekla i odrastanja.

Gary je studirao pravo, prvo u Aix-en-Provenceu a zatim Paris. Poslije se priključio francuskom ratnom zrakoplovstvu te naučio pilotirati u Salon-de-Provenceu i zračnoj bazi Avord kraj Bourgesa. Kada je došlo do pada Francuske promijenio je ime u Gary, prebjegao u Englesku i priključio se snagama Slobodnih Francuza pod De Gualleom. Služio je u Evropi i Sjevernoj Africi. Kao pilot je sudjelovao u 25 borbenih misija, za koje je primio brojna odlikovanja.

Nakon rata se priključio francuskoj diplomaciji, ali i obnjavio svoj prvi roman. Postao je jedan od najpopularnijih i najplodnijih pisaca svog doba, objavuivši neka od svojih djela pod pseudonimom Émile Ajar, Fosco Sinibaldi i Shatan Bogat.

Godine 1952. je postao sekretar francuske delegacije u UN u New Yorku, a potom francuske ambasade u Londonu (1955). Godinu dana kasnije je postao francuski generalni konzul u Los Angelesu.

Gary je jedina osoba koja je osvojila Prix Goncourt dvaput. Ta prestižnu nagradu neki autor može dobiti samo jednom. Međutim, 1956. godine je dobio nagradu za *Les racines du ciel* objavljen pod svojim, a godine 1975. za *La vie devant soi* pod pseudoninmom **Émile Ajar**. Académie Goncourt mu je nagradu dala a da nije znala o kom je autoru riječ. Paul Pavlowitch se neko vrijeme pravio da je on autor. Gary je istinu razotkrio u posthumno objavljenoj knjizi *Vie et mort d'Émile Ajar*.

Garyjeva prva supruga bila je britanska spisateljica i novinarka, urednica Voguea Lesley Blanch. Vjenčali su se 1944. i razveli 1961. Od 1962. do 1970. Gary je bio oženjen za američku glumicu Jean Seberg, s kojom je imao sina Alexandrea Diega Garyja.

Gary je bio koautor scenarija za ratni spektakl *The Longest Day* a godine 1971. je režirao film *Kill!*, u kome je nastupila, od njega tada već razvedena Seberg.

Nakon što je Seberg 1979. godine izvršila samoubistvo, Gary je počeo patiti depresije. 2.12. 1980. u Parizu se ubio pištoljem, a u oproštajnom pismu objasnio kako na odluku da okonča život nije utjecala Sebergina smrt.

Izabrana bibliografija
----------------------

### Kao Romain Gary

* *Education européenne* (1945);
* *Tulipe* (1946); reizdana i prerađena 1970.
* *Le grand vestiaire* (1949);
* *Les couleurs du jour* (1952);
* *Les racines du ciel* — *1956 Prix Goncourt*;
* *Lady L.* (1957);
* *La promesse de l'aube* (1960);
* *Johnie Coeur* (1961, kazališna adaptacija "L'homme a la colombe")
* *Gloire à nos illustres pionniers* (1962, novele);
* *The ski bum* (1965)
* *Pour Sganarelle* (1965, književni esej)
* *Les Mangeurs d'Etoiles* (1966);
* *La danse de Gengis Cohn* (1967);
* *La tête coupable* (1968);
* *Chien blanc* (1970); predložak za film *White Dog* iz 1982. godine
* *Les trésors de la Mer Rouge* (1971)
* *Europa*(1972)
* *The Gasp* (1973);
* *Les enchanteurs* (1973);
* *La nuit sera calme* (1974, interview)
* *Au-delà de cette limite votre ticket n'est plus valable* (1975);
* *Clair de femme* (1977)
* *La bonne moitié* (1979, drama)
* *Les clowns lyriques* (1979); mova verzija romana "Les couleurs du jour"
* *Les cerfs-volants* (1980)
* *Vie et mort d'Émile Ajar* (1981, posthumno)
* *L'homme à la colombe* (1984, definitivna posthumna verzija)
* *L'affaire homme* (2005, članci i intervjui)
* *L'orage* (2005, novele i nedovršeni romani)

### Kao Émile Ajar

* *Gros câlin* (1974)
* *La vie devant soi* — *1975 Prix Goncourt*; *Momo* i adaptiran u film *Madame Rosa*,
* *Pseudo* (1976)
* *L'Angoisse du roi Salomon* (1979);
* *Gros câlin* (2007)- nova verzija uz novo poglavlje.

### Kao Fosco Sinibaldi

* *L'homme à la colombe* (1958)

### Kao Shatan Bogat

* *Les têtes de Stéphanie* (1974)

Filmografija
------------

### Kao režiser

* *Les oiseaux vont mourir au Pérou* (1968)
* *Kill!* (1971)

### Kao scenarist

* *The Roots of Heaven* (1958)
* *The Longest Day* (1962)

Vanjski linkovi
---------------

* Romain Gary ((fr))
* Romain Gary na sajtu IMDb

***Romain Gary*** na Wikimedijinoj ostavi

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 30780842
* LCCN: n50016999
* ISNI: 0000 0001 2126 4468
* GND: 11863917X
* SELIBR: 55320
* SUDOC: 026882949
* BNF: cb11904228r (podaci)
* BIBSYS: 90068104
* MusicBrainz: 8ad3b6b3-1d11-4f25-a5f7-7dd17d3f012a
* NLA: 35114504
* NDL: 00440587
* NKC: jn20000700597
* BNE: XX881216
* CiNii: DA02554251

 |